GiliGold/VAD_KnessetCorpus huggingface dataset:
דוד אמסלם: בפיתוח של השטח הציבורי אין קבלן אחד אלא יש קבלן גינון ועוד.
דוד אמסלם: יש כמה קבלנים.
דוד אמסלם: אלה סוגי קבלנים.
<תומר רוזנר: עכשיו הבנתי.
דוד אמסלם: אז מה, נשלח את כל הקבלנים?
<תומר רוזנר: האירו את עיני.
<אלדר דוכן: זה גם איש אחד והיטלים.
<אלדר דוכן: זה לא הקבלן הזה.
<תומר רוזנר: חברת הכנסת גרמן הבהירה את הנקודה ואני חושב שבצורה נכונה.
<תומר רוזנר: אכן צריך להבהיר שמי שיש לו את הסכם הפיתוח, כאילו מחזיק זכויות קנייניות כאלה ואחרות.
<תומר רוזנר: אנחנו נשב עם נציגי הממשלה וננסה למצוא את הניסוח המדויק.
דוד אמסלם: בגדול מה שחשוב זה שהדבר המרכזי הוא הבעלים.
דוד אמסלם: אתה צריך לדבר עם הבעלים.
דוד אמסלם: תזכור, ברגע שאתה מנתק אותו מהאירוע, אתה מתחיל להתנהל מול קבלן, אתה עושה אתו הסכמים, בסוף מישהו צריך לשלם את זה.
דוד אמסלם: בא הבעלים ואומר שהוא לא ידע.
דוד אמסלם: הוא מתחיל לריב עם הקבלן, הקבלן בורח ומשאיר אותך עם זה.
דוד אמסלם: בסוף בסוף הבניין הוא בעצם מושך את התשתית, לא התשתית את הבניין.
<תומר רוזנר: אני אסכם את מה שאתם אומרים.
<תומר רוזנר: אתם רוצים שזה יהיה בעל זיקה קניינית לקרקע.
<תומר רוזנר: זאת אומרת, גם אם יש לו הסכם פיתוח, זה רק הסכם שהוא הסכם מקדים לקבלת זכויות.
דוד אמסלם: אני אגיד יותר מזה.
דוד אמסלם: אין לנו בעיה שלאותה ישיבה יצטרף גם בעל הקרקע שישמע.
דוד אמסלם: זאת הקרקע שלו.
<תומר רוזנר: מובן.
<תומר רוזנר: נמשיך.
<עמית שטאובר: הערה אחרונה לפני היטל הצפיפות.
<עמית שטאובר: בהגדרת תשתיות.
<עמית שטאובר: הנוסח שהוצע הוא "ולעניין עירייה המספקת שירותי מים וביוב גם מתקני מים וביוב לרבות מאגרים".
<עמית שטאובר: כדי להתאים את זה לחוק תאגידי מים וביוב, אנחנו מבקשים לשנות את הניסוח כך שייכתב: "ולעניין עירייה שלא חלה עליה חובה להפעיל את שירותי המים והביוב שבתחומה באמצעות חברה לפי הוראות חוק תאגידי מים וביוב, גם מתקני מים וביוב לרבות מאגרים".
<עמית שטאובר: כלומר, יהיה ניתן לחתום הסכמי פיתוח לגבי מתקני מים וביוב עם עירייה רק במקומות שבהם לפי חוק לא מוטלת על העירייה החובה להקים את אותה חברה.
<תומר רוזנר: מה תעשה עיריית רחובות?
דוד אמסלם: אתה אומר שרק בעיריות שיש התאגדות?
<עמית שטאובר: מה שנמסר לנו, לפי חוק תאגידי מים וביוב, הניסוח הנוכחי הוא לא ממש אפשרי.
<עמית שטאובר: הניסוח שהוצע.
<עמית שטאובר: לכאורה עירייה לא מתעסקת באספקת שירותי מים וביוב.
<עמית שטאובר: אני מדבר על לפי חוק.
<עמית שטאובר: לכן אנחנו רוצים להתאים את זה כך שאם העירייה כן מספקת את שירותי המים והביוב, זה לא יתנגש עם אותו חוק תאגידי מים וביוב.
עבדאללה אבו מערוף: אבל זה כתוב.
<קריאה: זה לא תמיד תואם את המצב החוקי.
דוד אמסלם: אני לא מצליח להבין את ההערה.
דוד אמסלם: יש לנו היום ערים שיש להן תאגידים.
<אריאל צבי: הן לא נכנסות.
דוד אמסלם: אתה הולך לתאגיד וסוגר אתו.
דוד אמסלם: זאת לא העירייה אלא זה התאגיד.
<תומר רוזנר: אגב, גם שם יש פטור ממכרז.
דוד אמסלם: יש להם את אותו תהליך אצלם.
דוד אמסלם: יש ערים שאין לה, כמו שאמר תומר, לדוגמה עיריית רחובות.
דוד אמסלם: איך אתה רוצה להסדיר שהעירייה תעשה אתו הסכם שהוא גם יעשה לה?
דוד אמסלם: הרי בסופו של דבר יש לנו עניין בכל התשתיות.
<אריאל צבי: אם היא צריכה להקים תאגיד - - -
<תומר רוזנר: היא צריכה והיא לא עשתה את זה כבר עשר שנים.
דוד אמסלם: דרך הדבר הזה אתה רוצה להכריח אותה להקים תאגיד?
<אריאל צבי: לא.
<אריאל צבי: להפך.
<אריאל צבי: אני לא רוצה דרך הדבר הזה לפתוח ולאפשר למשהו שלא תואם את חוק תאגידי מים וביוב.
עבדאללה אבו מערוף: אתה לא תסנדל אותנו כאן.
דוד אמסלם: אנחנו לא לוחצים על מישהו משם כדי לעשות משהו כאן.
<אריאל צבי: אני לא רוצה לפתוח כאן את הפתח.
דוד אמסלם: איזה פתח?
<אריאל צבי: זה במשתמע מתיר לספק את השירותים האלה למרות שהם באמצעות תאגיד לפי החוק.
דוד אמסלם: במקום שיש תאגיד, העירייה היא לא צד בעניין כי יש תאגיד.
דוד אמסלם: תאגיד דואג לתשתיות שלו.
<אריאל צבי: במקום שאין תאגיד וצריך להיות?
דוד אמסלם: במקום שאין תאגיד, העירייה צריכה לדאוג לזה.
<עמית שטאובר: בחוק הזה אתה לא תכריח אותי לתת יד למצב הזה שהוא לא חוקי.
<עמית שטאובר: אני רוצה לשמר את המצב הקיים ולא לפתוח אבל גם לא לסגור.
דוד אמסלם: זה המצב עכשיו.
<אריאל צבי: אבל פה אני עושה חקיקה.
<אריאל צבי: אני לא רוצה לעשות חקיקה לפי המצב בפועל שכנראה היא לא תואמת את חוק תאגידי המים והביוב.
<אריאל צבי: אני רוצה שהתמונה מבחינת החוק תהיה תמונה אחידה.
דוד אמסלם: אני עכשיו לא נכנס לחוק התאגידים.
<אריאל צבי: הסעיף הזה מכיר באופן מעשי בעירייה שמספקת תאגידי מים וביוב למרות שהמצב הזה הוא כנראה לא תואם את חוק תאגידי מים וביוב.
<אריאל צבי: מה שאני רוצה להגיד זה שלא באתי לסנדל מישהו אבל אני אומר שהמצב החוקי שבו אני מכיר שעירייה מספקת שירותי ביוב ועושה הסכם פיתוח לגביהם, זה מצב שהוא תואם את חוק תאגידי מים וביוב.
<אריאל צבי: זאת אומרת, עירייה שאינה חייבת להקים תאגיד.
דוד אמסלם: המצב היום הוא שבעצם יש ערים שהן מתואגדות.
<תומר רוזנר: יש כארבעים שהן לא מתואגדות.
דוד אמסלם: ויש ערים לא מתואגדות.
דוד אמסלם: אנחנו גם רוצים לתת להן את האורכה.
<קריאה: אולי תעשה תיקון בחוק תאגידי המים.
דוד אמסלם: זה סיפור אחר.
דוד אמסלם: אנחנו באים כאן לתשתיות.
דוד אמסלם: אם הן לא חוקיות לשיטתך, הרי אנחנו נתנו את האורכה ויש מצב ביניים.
דוד אמסלם: מה יהיה בקצה?
עבדאללה אבו מערוף: אבל אתה לא תכריח.
דוד אמסלם: אל תחבר את זה עם זה.
דוד אמסלם: אנחנו כרגע מדברים על התשתיות.
דוד אמסלם: אם ברחובות אין תאגוד, אנחנו רוצים לאפשר להם לעשות את התשתיות.
דוד אמסלם: אם בירושלים יש, התאגיד ממילא דואג לזה.
דוד אמסלם: למה אתה מצמצם את זה?
<אריאל צבי: גם אני לא רוצה לחבר.
<אריאל צבי: אני רוצה לנתק.
<אריאל צבי: אם רוצים לדון בנושא הזה של תאגידי מים וביוב, שיעשו את זה שם.
<אריאל צבי: אבל בחוק הזה בעצם מה שאני אומר, אני אומר לעירייה: גם לא הקמת תאגידי מים וביוב וגם שהמצב שלך לא מסודר, את עדיין יכולה לספק את השירותים האלה ולהתקשר לגביהם בהסכם.
דוד אמסלם: מי אתה רוצה שיספק את זה?
<תומר רוזנר: מי יעשה את זה?
<אריאל צבי: בואו נפתור את זה בחוק תאגידי מים וביוב ולא כאן.
דוד אמסלם: כאשר נדון על נושא התאגידים, תעלה את זה.
<אריאל צבי: אם תסכים בחוק תאגידי מים וביוב שהיא תוכל לעשות את הדברים האלה, זה ייכנס לכאן כי אתה תכריח אותם.
דוד אמסלם: אני לא עוסק עכשיו בנושא של חוק התאגידים.
דוד אמסלם: זה צריך להיות פתור שם ולא כאן.
<אריאל צבי: אני מסכים, אבל ברגע שאתה מכניס לי כאן את העירייה שמספקת, על כורחך אתה נכנס לשם.
<אריאל צבי: אני אומר, בוא לא ניכנס לשם.
דוד אמסלם: תן הצעה קונקרטית.
דוד אמסלם: מי מספק את זה?
דוד אמסלם: אנחנו טומנים את הראש בחול.
דוד אמסלם: מי מספק את זה ברחובות?
דוד אמסלם: מי מספק אתה מים והביוב?
דוד אמסלם: אתה רוצה שאני אעשה כאן הפסקה, אני אגיד לאוצר ללכת לטפל בחוק תאגידי המים והביוב ותבואו עוד חודשיים?
<אריאל צבי: אני אומר דבר כזה.
<אריאל צבי: ממה נפשך, אם המצב הוא בעייתי לפי חוק תאגידי מים וביוב ורוצים לפתור אותו, אז בוא נפתור אותו.
<אריאל צבי: אין שום בעיה.
דוד אמסלם: איפה אתה רוצה לפתור אותו?
<אריאל צבי: בחוק תאגידי מים וביוב.
דוד אמסלם: עכשיו?
<אריאל צבי: לא, לא עכשיו.
דוד אמסלם: אז תרשום לך הערה בצד, תביאו את חוק תאגידי מים וביוב ונדון בו.
<אריאל צבי: אני מנסה לנתק את הזיקה.
<אריאל צבי: אתה יוצר זיקה.
דוד אמסלם: מה אתה מציע שנרשום כאן?
דוד אמסלם: אבל מה אתה מציע שנרשום?
<אריאל צבי: שלגבי שירותי ביוב, זה יחול רק על עירייה שלא חייבת להקים תאגיד.
<תומר רוזנר: אבל היא חייבת והיא לא עשתה.
<אריאל צבי: תפתור את זה בחוק מים וביוב.
דוד אמסלם: מה זה עירייה שלא חייבת להקים תאגיד?
דוד אמסלם: אני מניח שהחוק מחייב את כל העיריות להקים תאגידים אבל הן קיבלו זמן התארגנות.
דוד אמסלם: זה הסיפור שאנחנו דוחים.
דוד אמסלם: אתה מתפלפל כאן.
דוד אמסלם: אנחנו לא לומדים גמרא.
דוד אמסלם: בסוף אנחנו צריכים להביא תוצאה.
דוד אמסלם: כרגע מבחינתנו אנחנו רוצים לאפשר לאותו מתחם גם בעירייה כזאת וגם בעירייה אחרת לעשות את כלל התשתיות.
דוד אמסלם: לא להחריג מישהו.
דוד אמסלם: יכול להיות שזה מפריע למישהו שם בגלל החוק הזה, תרשום לך בצד וכשאנחנו נדון על החוק הזה של תאגידי המים, תעלה את ההערה הזאת, אבל למה זה קשור לכאן?
דוד אמסלם: חוץ מזה, מה אתה מציע כאן?
דוד אמסלם: שלא נרשום שהיא מספקת מים וביוב?
<אלדר דוכן: אולי נלך לכיוון אחר.
<אלדר דוכן: בגלל שאמרת שאנחנו כרגע לא באים לגעת ולא באים לטפל בבעיה של חוק אחר, ונציג משרד המשפטים אומר שאולי הניסוח הזה עושה משהו ומשפיע על חוק אחר בצורה שאנחנו לא מעוניינים לעשות, אולי פשוט במקום התוספת שכתובה כאן, פשוט נכתוב בסוף הפסקה: "אין בהוראה זו כדי לגרוע מחוק תאגידי מים וביוב".
<אלדר דוכן: אמרת שאנחנו לא רוצים לגעת כאן ולטפל בחוק תאגידי מים וביוב.
<ערן ניצן: הם לא יוכלו לעשות הסכמי תשתית.
דוד אמסלם: זה עוד סיפור שמתחבר להערה הקודמת.
דוד אמסלם: אני מרגיש שהם לוקחים את הרעיון שלכם.
דוד אמסלם: תחליטו מה שאתם רוצים.
דוד אמסלם: אני אומר שבגדול אני חושב שזה צריך להיות פתוח בשתי הוורסיות.
דוד אמסלם: שלא יקרה מצב שמחר מישהו יבוא ויתחיל להגיד, רק רגע, זה רק בתאגידים ובאלה שלא, אז בוא נתקע.
<אלדר דוכן: מסכים אתך.
דוד אמסלם: אז בוא נשאיר את זה כמו שזה.
עבדאללה אבו מערוף: מי שלא בתאגיד, ייכנס לתאגיד?
עבדאללה אבו מערוף: אתה לא תכריח אותו.
<אלדר דוכן: זה בדיוק מה שיקרה, כי יש כאן הוראה שמשתמעת.
דוד אמסלם: אתם רוצים כך?
דוד אמסלם: אני לא רוצה שיהיה מצב שרשות מסוימת עכשיו רוצה ללכת להסכם פיתוח ובסוף אומרים לראש העיר, אדוני, אצלך זה לא בביוב, למה?
דוד אמסלם: כי אתה לא בתאגיד, אז תעשה את זה אתה לעצמך.
דוד אמסלם: אז הוא אומר, רק רגע, איך אני אעשה את זה?
דוד אמסלם: אני לא יכול לעשות הסכם פיתוח?
<אריאל צבי: תפתור לו את זה בחוק תאגידי מים וביוב.
דוד אמסלם: אני מוכן לעשות הפסקה בדיון, תלכו, תביאו את ההצעה לתיקון תאגידימים וביוב ונמשיך בסעיף.
דוד אמסלם: אתם מוכנים?
דוד אמסלם: זה משגע אותי.
דוד אמסלם: אתם מכניסים מקלות לגלגלים.
<אריאל צבי: בדיוק הפוך.
<אריאל צבי: אני מנסה לנתק את זה מהמצב.
עבדאללה אבו מערוף: אבל כך אתה לא מנתק אותו.
דוד אמסלם: אני לא מקבל את ההערה הזאת.
דוד אמסלם: אני חושב שאתם צריכים לא לקבל אותה.
<רון אלמוג: אם אפשר, הערה מצד משרד הפנים לגבי הסעיף הזה.
<רון אלמוג: יש לנו קושי בפקודת העיריות, מבחינת סמכויות העירייה, להכניס כאן את המים והביוב.
<רון אלמוג: יש סעיף של פטור מתאגוד בחוק תאגידי מים וביוב.
<רון אלמוג: אנחנו מדברים כאן רק על מסגרת של פטור ממכרז ולכן אנחנו חושבים שבפטור ממכרז לא נכון לתת את זה לעירייה שהיא מפירה את החוק.
עבדאללה אבו מערוף: זה אותו הדבר.
דוד אמסלם: העיריות שלא נמצאות בתאגוד, הן לא עוברות על החוק.
דוד אמסלם: אנחנו נתנו להן הארכה.
דוד אמסלם: אני לא רוצה להתעכב על הפלפול הזה.
<תומר רוזנר: אני אוסיף להערות היושב ראש.
<רון אלמוג: על הפלפול הזה, לפחות שנבין מה הכוונה.
<רון אלמוג: אני לא מבין מה הכוונה.
<תומר רוזנר: הכוונה היא שעיריית רחובות תוכל לעשות.
דוד אמסלם: הכוונה היא מאוד פשוטה.
דוד אמסלם: הכוונה היא שיהיו עיריות, כל העיריות, כולל אלה שבתאגוד ואלה שלא בתאגוד, שיוכלו לעשות הסכמי פיתוח, לכל התשתיות.
דוד אמסלם: פשוט.
דוד אמסלם: גם לביוב.
<ערן ניצן: זה מה שהן עושות היום.
דוד אמסלם: אני אומר.
דוד אמסלם: זה מה שאני רוצה שיקרה.
דוד אמסלם: לא להתחיל לסבך אותן.
דוד אמסלם: אני אומר שזה לגיטימי להתווכח על נושא התאגוד, אבל לא עכשיו להתחיל לבוא ולומר לראש העיר שאם הוא לא מתואגד, לא ניתן לו לעשות תשתיות כאלה ומחר נגיד לו שהוא לא יכול לעשות גם חניות וגם לא קפה.
<תומר רוזנר: אציין עוד שמשרד הפנים לא ראה לנכון לבטל את פקודת העיריות (אספקת מים) שמטילה את החובה על העיריות לספק מים.
דוד אמסלם: מה עוד שזה בעצם סותר גם את המיינסטרים כרגע של הקו שהאוצר מוביל.
דוד אמסלם: הוא רוצה לבנות דירות בכל המקומות.
דוד אמסלם: על הבסיס הזה לא מתחילים עכשיו לתקן את כל העולם.
דוד אמסלם: יש לכם עוד הערות?
<עמית שטאובר: לעניין סעיף הפטור ממכרז, סיימנו.
<אמיר הלר: בדיון הקודם נאמר, ודווקא אדוני היושב ראש הסכים, שיהיה איזשהו מנגנון של ערעור על גובה הסכום של ביצוע עבודות.
<אמיר הלר: מאחר שאם באמת העירייה קבעה סכום שהוא נמוך מהביצוע הנוכחי, שתהיה אפשרות ליזם לערער על זה כי אחרת הוא לא יקבל היתר וזה ברור לכולם.
<צחי דוד: אני חושב שיצרנו כאן מנגנונים.
<אמיר הלר: של מחיר מקובל?
<אמיר הלר: זה לא מנגנון של ערעור.
<אמיר הלר: אדוני היושב ראש הסכים לזה.
<אמיר הלר: הוא אמר שיכול להיות שיהיו רשויות - - -
דוד אמסלם: לכן הבאנו את זה גם לעוד ועדה, למועצת העיר.
<אמיר הלר: זה בא מהכיוון השני של המחיר שהוא גבוה מדי.
דוד אמסלם: ממילא מה קורה ברמת המעשה?
דוד אמסלם: אם אני למשל ממונה על התשתיות בעיר ואני מכיר את המחיר, אז אין לי עניין לא להרוויח ולא להפסיד.
דוד אמסלם: אני לא רוצה שמישהו ידפוק אותי ואני גם לא רוצה שמישהו יפסיד.
דוד אמסלם: אם נניח החלטתי, או לפי מה שסיכמנו כאן לגבי מכרזים וכולי, המחיר הוא מאה שקלים, נגיד יבוא היזם ויגיד שהוא רוצה 120 שקלים.
דוד אמסלם: אני אגיד לו, כמו שאנחנו עושים בכל דבר, אתה רוצה לאכול, בבקשה, במאה, ואם לא, שלום, נעשה מכרז.
<אמיר הלר: הלוואי וזה היה כך.
<אמיר הלר: אנחנו יודעים שזה לא כך.
דוד אמסלם: לא מדובר על המגרשים שלו.
דוד אמסלם: מדובר על השטח הציבורי.
<קריאה: זה יכול להיות גם בתוך המגרש שלו.
דוד אמסלם: בתוך המגרש שלו, זה משהו אחר.
דוד אמסלם: אנחנו מדברים בעיקר על הנושא של השטח הציבורי.
דוד אמסלם: אנחנו מדברים על הסכמי פיתוח בשטחים הציבוריים.
דוד אמסלם: אני אומר שאם בסוף הוא יגיע אתו להבנה כזאת או אחרת, בסדר גמור.
דוד אמסלם: אני ביקשתי להביא את זה למועצת העיר כדי שזה לא ייסגר מלמטה אלא שתהיה לזה איזושהי שקיפות ציבורית גם במחירים, גם בתהליך וכולי.
<חגי רגב: יש לנו הערות על החוק הזה, חלקן טכניות וחלקן מהותיות.
דוד אמסלם: אתה הערת אותן בפעם הקודמת?
<חגי רגב: קודם כל, חלקן נוגעות לנוסח וחלקן הערנו ולא קיבלנו מענה.
<חגי רגב: הפנית אותנו, אם אתה זוכר.
<חגי רגב: הרשויות המקומיות לא צריכות לממן את הפיתוח.
<חגי רגב: החוק בא בלי שהוסדרה סוגיית המימון של העבודות האלה.
<חגי רגב: לא הייתה חקיקה בנושא של מיסוי והיטלי פיתוח.
<תומר רוזנר: זה לא החוק הזה.
<חגי רגב: לא.
<חגי רגב: אני מסביר.
<חגי רגב: אמרתם שהחוק הזה יבוא, תביאו ביחד עם זה היטלי פיתוח לממן.
<חגי רגב: אני אומר שהחוק כפי שהוא עובר עכשיו, יעצור את הבינוי הפרטי כי הרשויות המקומיות אין להן כסף לממן את מה שכתוב בחוק הזה.
<חגי רגב: גם פסק דין דירות יוקרה קבע מה שקבע, לא פתר את בעיית המימון.
דוד אמסלם: אני לא נכנס עכשיו לסוגיית המימון.
<חגי רגב: אני אומר שלהעביר את החוק הזה בלי לפתור את בעיית המימון, אנחנו ניפגש בעוד כמה חודשים עם בעלים פרטיים שאומרים לרשויות המקומיות שאין כסף לממן את הפיתוח.
<חגי רגב: אין אגרה לשצ"פים, אין אגרה למבני ציבור.
דוד אמסלם: זה מתקשר למה שאמרתי קודם.
דוד אמסלם: זה לא קשור לדיון הזה של הסכמי פיתוח.
דוד אמסלם: מה שאתה העלית, זאת הבעיה שקיימת גם היום.
דוד אמסלם: אני חושב שאתה צודק אבל שב מול האוצר להסדיר את זה.
דוד אמסלם: כמו שאמרתי קודם, כל התשתיות בעצם יוסדרו על ידי אגרות כאלה או אחרות, בעיקר נושא של שצ"פים וכולי.
דוד אמסלם: זאת סוגיה אחרת.
<קריאה: חוק היטלי פיתוח.
דוד אמסלם: כן, אבל אנחנו כרגע מדברים על הסכמי פיתוח וזה הסיפור כאן.
<עוזי סלמן: הערה קצרה.
<עוזי סלמן: החוק הזה בא כחבילה אחת עם היטל הציפוף.
דוד אמסלם: עזוב אל הציפוף.
<עוזי סלמן: לעשות פטור ממכרז אפשר בשורה אחת, לתת פטור וזהו.
<עוזי סלמן: כאן נבנתה מערכת שלמה והוראות שלמות שבתקנות לא מגיעים לרזולוציה כזאת, מערכת שלמה של קיזוזים וכל מיני חישובים שאני לא יודע מה יצא ממנה.
<עוזי סלמן: אני מודה, אני עוסק בזה לא מעט ואני לא יודע מה יצא מזה מבחינת ההתנהלות המעשית בשטח.
<עוזי סלמן: לכן אני חושב שיש כאן איזה שינוי רדיקלי וכשלטון מקומי אנחנו קיבלנו רק עכשיו את ההצעה, את התיקון הזה יחד עם הפיצול.
דוד אמסלם: מה אתה מציע במשפט?
דוד אמסלם: אתה עכשיו מדבר שתי דקות ואני לא מבין על מה.
<עוזי סלמן: אני מציע הוראת פטור פשוטה, בלי כל הנושא הזה של הקיזוזים, כי זאת המטרה.
<עוזי סלמן: זאת הוראת פטור ממכרז.
<עוזי סלמן: זה הכול.
דוד אמסלם: אני לא מבין מה אתה אומר.
דוד אמסלם: נתנו לבן אדם לעשות עבודה, איך נשלם לו?
<עוזי סלמן: מה זאת אומרת איך תשלם לו?
דוד אמסלם: אני לא הבנתי.
דוד אמסלם: אני לא מבין.
דוד אמסלם: כאן מדובר על הסכם פיתוח שהקבלן אמור לעשות עבודה ולקזז לו ממקור אחר.
דוד אמסלם: ממה?
<עוזי סלמן: איך זה התנהל עד היום?
<תומר רוזנר: זה לא חוקי.
<תומר רוזנר: מה זה איך זה התנהל עד היום?
<עוזי סלמן: לא, אל תגיד.
דוד אמסלם: אני אספר לך איך זה התנהל.
<עוזי סלמן: אתם באתם לטפל בפטור ממכרז?
דוד אמסלם: פעם אני הייתי מכניס את זה במסגרת התב"ע.
דוד אמסלם: יספר לך חגי.
דוד אמסלם: זה לא היה נכון ואחרי כן הוצעו הסכמי הפיתוח בתוך העיריות וגם כאן הייתה בעיה.
דוד אמסלם: באים להסדיר את זה חוקית.
<עוזי סלמן: החלטתם שזה לא נכון אבל אין החלטה כזאת.
דוד אמסלם: לא קשור לנכון או לא נכון.
דוד אמסלם: לא חוקי.
דוד אמסלם: בית משפט אמר שזה לא חוקי.
<עוזי סלמן: בית המשפט לא אמר לא חוקי על קיזוזים מהיטלי פיתוח ומהיטל השבחה בדירות יוקרה.
<עוזי סלמן: הוא לא קבע שזה לא חוקי.
דוד אמסלם: הסכמי הפיתוח שעשו עם היזמים בחלק מן המקרים, היזמים לא רצו לעשות את ההסכמים אבל כפו אותם עליהם כי הם מפסידים כסף וזה לא בדיוק לפי החוק.
דוד אמסלם: באו לבתי המשפט.
דוד אמסלם: לכן הדיון הזה קרה.
דוד אמסלם: דרך אגב, אם זה עבד כל כך טוב, לא היה דיון כאן.
<חגי רגב: הערות טכניות לחוק שכדאי לשפר אותן כדי שיעבדו.
<חגי רגב: אני אומר שוב, במימון אני לא פטור, אבל יש כאן החלטה שהמועצה תאשר פה אחד ואני מציע שייאמר ברוב חבריה.
<תומר רוזנר: הוועדה המקצועית.
דוד אמסלם: הוועדה פה אחד, המועצה ברוב חבריה.
<חגי רגב: ההסכם צריך להכיל גם סוגיה של לוחות זמנים ותרופות למקרה של אי ביצוע עבודות.
<תומר רוזנר: זה בהסכם.